Z A P I S N I K

 sa 21. sjednice Općinskog vijeća Općine Babina Greda održane dana 12. rujna 2023. godine u Vijećnici Općine Babina Greda sa početkom u 20:00 sati.

 NAZOČNI: Tomo Đaković, Mato Čivić, Jakob Ličanin, Marija Gregorović, Mato Petričević, Ivan Kedačić, Ivan Katušić, Violeta Gregorović, Dejan Gregić, Zvonko Petričević i Vedrana Džoić.

Nenazočni: Josip Gregorović i Marko Mrkonjić.

Osim članova Općinskog vijeća, nazočni su:
Općinski načelnik – Josip Krnić
Pročelnik JUO: Tomislav Kopić - zapisničar,

 Predsjednik Općinskog vijeća otvorio je 21. sjednicu općinskog vijeća, pozdravio nazočne, ustanovio da je na sjednici nazočno 11 vijećnika i da postoji kvorum, a 2 vijećnika nedostaju, te je predložio slijedeći:

**D n e v n i r e d**

1. Usvajanje Zapisnika sa prethodne sjednice Općinskog vijeća,
2. Donošenje Statutarne Odluke o izmjenama i dopunama Statuta Općine Babina Greda,
3. Donošenje Odluke o sporazumnom raskidu Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda,
4. Donošenje Odluke o sporazumnom raskidu Ugovora o davanju reciklažnog dvorišta na upravljanje,
5. Donošenje Odluke o usvajanju Izvješća o radu općinskog načelnik za period 01.01. – 30.06.2023. godine,
6. Donošenje Odluke o izmjeni Odluke o kriterijima i načinu provođenja ocjenjivanja službenika i namještenika,
7. Donošenje Odluke o osnovici i koeficijentima za obračun plaće i naknade plaće općinskog načelnika Općine Babina Greda,
8. Donošenje Odluke o materijalnim pravima općinskog načelnika Općine Babina Greda,
9. Donošenje Odluke o koeficijentima za obračun službenika i namještenika u Jedinstvenom upravnom odjelu Općine Babina Greda.

**Predložen Dnevni red je usvojen sa: 11 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Statutarne Odluke o izmjenama i dopunama Statuta Općine Babina Greda.

Mato Čivić: ukratko je objasnio Statutarnu Odluku, i rekao da se Odbor za Statut, Poslovnik i upravno-pravne poslove sastao dana 06.09.2023. godine i održao sjednicu, te na istoj je donesena Odluka o usvajanju prijedloga Statutarne Odluke o izmjenama i dopunama Statuta Općine Babina Greda, a sve iz razloga što je upravna inspekcija ustanovila da se u Statutu nalazi „službeno glasilo“ a treba biti „službeni vjesnik“ Vukovarsko – srijemske županije, na kraju je dodao i predložio u ime Odbora da se donese ovakva Odluka.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Statutarne Odluke o izmjenama i dopunama Statuta Općine Babina Greda, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o sporazumnom raskidu Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda.

Tomislav Kopić: ukratko je obrazložio točku dnevnog reda.

Dejan Gregić: upitao je što u slučaju ako Čistoća Županja podigne cijenu odvoza komunalnog otpada?

Josip Krnić: odgovorio je da nitko ne može podići cijenu odvoza bez Općinskog vijeća, i bez suglasnosti općine, te je napomenuo da je općina bila suvlasnik i Komunalca Županja i Radio Županja.

Mato Čivić: rekao da i Općina Vrbanja također ulazi u suvlasničku strukturu s komunalcem iz Otoka.

Josip Krnić: općina ne može kupiti udio u Čistoći Županja bez suglasnosti Gradskoj vijeća Grada Županje koji će to odraditi.

Tomislav Kopić: ukratko objasnio da u Odluci o načinu pružanja javne usluge sakupljanja komunalnog otpada na području Općine Babina Greda koja je usvojena u travnju 2022. godine jasno stoji cijena odvoza otpada.

Josip Krnić: dodao je na kraju da općina nije mogla čekati da se otpad ne odvozi.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o sporazumnom raskidu Ugovora o koncesiji za javne usluge sakupljanja, odvoza i odlaganja komunalnog otpada na području Općine Babina Greda, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 2 glasa „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o sporazumnom raskidu Ugovora o davanju reciklažnog dvorišta na upravljanje.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o sporazumnom raskidu Ugovora o davanju reciklažnog dvorišta na upravljanje, te se nakon provedenog glasanja konstatira da je Odluka donesena sa
9 glasova „ZA“, 0 glasova „PROTIV“ i 2 glasa „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o usvajanju Izvješća o radu općinskog načelnik za period 01.01. – 30.06.2023. godine.

Dejan Gregić: upitao je za 150 komada pljoski s gravurom, kakva je to gravura, i jel u toj cijeni i pljoske i gravura?

Josip Krnić: odgovorio je da u toj cijeni u pljoska i gravura, a iste su od inoksa, a one su bile podijeljene su za pokladno jahanje.

Vedrana Džoić: upitala je za projekt koji je općina sklopila ugovora s Središnjim državnim uredom za demografiju i mlade a u svrhu provođenja predškole, o čemu je tu riječ?

Josip Krnić: odgovorio je da predškolu provodi Dječji vrtić Regoč, a ta sredstva su namijenjena za rad vrtića odnosno provedbu predškole i plaće djelatnika. Napomenuo je da bi općina trebala dobiti od države 1 milijun kuna za rad vrtića, država bi preuzela na sebe sufinanciranje rada vrtića.

Dejan Gregić: upitao za cijenu pleksiglasa na tribinama NK Šokadije, da li je to sa jedne strane ili sa obje strane?

Josip Krnić: odgovorio je da pleksiglas je postavljen na obje strane, i nakon ove oluje isti je ostao na mjestu i nije se pokidao.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća o radu općinskog načelnik za period 01.01. – 30.06.2023. godine, te se nakon provedenog glasanja konstatira da je Odluka donesena sa
9 glasova „ZA“, 0 glasova „PROTIV“ i 2 glasa „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o izmjeni Odluke o kriterijima i načinu provođenja ocjenjivanja službenika i namještenika.

Tomislav Kopić: ukratko je objasnio točku dnevnog reda, i rekao da je upravni nadzor utvrdio da je potrebno obrisati navedeni članak u odluci, iz razloga što se Zakon o plaćama mijenjao.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni Odluke o kriterijima i načinu provođenja ocjenjivanja službenika i namještenika, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 7.

Predsjednik Općinskog vijeća dao je na raspravu prijedlog Odluke o osnovici i koeficijentima za obračun plaće i naknade plaće općinskog načelnika Općine Babina Greda.

Tomislav Kopić: ukratko je objasnio točku dnevnog reda i rekao da sadašnja odluka mora biti razdvojena, koeficijent i osnovica jedna odluka, a materijalna prava druga odluka, po nalogu upravnog nadzora.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o osnovici i koeficijentima za obračun plaće i naknade plaće općinskog načelnika Općine Babina Greda, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o materijalnim pravima općinskog načelnika Općine Babina Greda.

Dejan Gregić: upitao je da li načelnik odlučuje i kada što je povoljnije za njega Zakon o radu ili Pravilnik?

Tomislav Kopić: odgovorio je da odlučuje načelnik, i to prije primjene samog propisa.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o materijalnim pravima općinskog načelnika Općine Babina Greda, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 9.

Predsjednik Općinskog vijeća dao je na raspravu prijedlog Odluke o koeficijentima za obračun službenika i namještenika u Jedinstvenom upravnom odjelu Općine Babina Greda.

Dejan Gregić: upitao je da li načelnik odlučuje i kada što je povoljnije za njega Zakon o radu ili Pravilnik?

Tomislav Kopić: ukratko je objasnio da je upravni nadzor utvrdio i naredio donošenje nove Odluke o koeficijentima za obračun plaće službenika i namještenika u Jedinstvenom upravnom odjelu Općine Babina Greda.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o koeficijentima za obračun službenika i namještenika u Jedinstvenom upravnom odjelu Općine Babina Greda, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica je završena u 20:22 sati.

 Zapisničar: Predsjednik Općinskog vijeća:

 Tomislav Kopić Tomo Đaković